gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3569, del 26-08-1999 (1999/7273)

Informació pública de la modificació puntual número 12 de les Normes Subsidiàries de Planejament Municipal a la zona denominada el Replà.
-----------------------------------------------------------------------------------------------------------------------------------------

### Dades del document

Número de DOGV
:   3569

Data del DOGV
:   26-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7273


Organisme emissor
:   Ajuntament de les Alqueries

Tipus de document
:   Anunci

Informació pública de la modificació puntual número 12 de les Normes Subsidiàries de Planejament Municipal a la zona denominada el Replà. [1999/Q7273]
  
Una vegada redactat el projecte de modificació puntual número 12 de les Normes Subsidiàries de Planejament Municipal, que qualifiquen com a sòl dotacional determinada superfície de terreny a la zona denominada el Replà, se sotmet a informació pública pel termini d'un mes, a l'efecte de presentar al·legacions, segons el que s'estableix en l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'expedient es podrà consultar a la Secretaria municipal, Departament d'Urbanisme, en dies laborables, de 09.00 a 14.00 hores.
Diari Oficial de la Generalitat Valenciana


Sumari del DOGV 3413, del 15-01-1999 (1998/11208)

Informació pública del Programa d'Actuació Integrada de la Unitat d'Execució Polígon Industrial la Jutera.
----------------------------------------------------------------------------------------------------------

### Dades del document

Número de DOGV
:   3413

Data del DOGV
:   15-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11671


Organisme emissor
:   Ajuntament de Foios

Tipus de document
:   Anunci

Informació pública del Programa d'Actuació Integrada de la Unitat d'Execució Polígon Industrial la Jutera. [1998/Q11144]
  
En compliment de l'Acord de 26 de novembre de 1998, del Ple municipal, i d'acord amb la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública, pel termini de 20 dies hàbils, comptadors des de la publicació d'aquest edicte en el Diari Oficial de la Generalitat Valenciana, el Programa d'Actuació Integrada per gestió directa de la Unitat d'Execució Polígon Industrial la Jutera, que inclou a més a més la delimitació de la unitat d'execució esmentada.
  
Durant aquest termini es podran presentar alternatives tècniques i al·legacions. Transcorregut aquest termini, i durant els cinc dies hàbils immediats següents, s'hi podran presentar proposicions juridicoeconòmiques.
  
Així mateix, i d'acord amb aquest acord, se sotmeten a informació pública conjuntament, pel mateix termini i comptador d'igual forma, el Projecte de Repartiment de Quotes Urbanístiques i el Projecte d'Urbanització que acompanyen a aquest Programa d'Actuació Integrada, perquè durant aquest termini s'hi puguen formular al·legacions.
Diari Oficial de la Generalitat Valenciana


Sumari del DOGV 3503, del 26-05-1999 (1999/3591)

Recurs contenciós administratiu número 02/2187/1998.
----------------------------------------------------

### Dades del document

Número de DOGV
:   3503

Data del DOGV
:   26-05-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/3591


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2187/1998. [1999/S3591]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que María Teresa Alepuz Romaguera, José Catalá Badenes, Amparo García Estruch, Francesc Morant Soler i María Josefa Peiró Ivars han interposat un recurs contenciós administratiu amb el número 02/2187/1998, contra la resolució de la Conselleria de Cultura, Educació i Ciència de 13 d'abril de 1998, sobre la denegació d'augment de complement a funcionari docent.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3614, del 28-10-1999 (1999/8745)

Recurs contenciós administratiu número 01/3024/1998.
----------------------------------------------------

### Dades del document

Número de DOGV
:   3614

Data del DOGV
:   28-10-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/8745


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/3024/1998. [1999/S8745]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que Emilio Pablo Navarro Cid ha interposat un recurs contenciós administratiu amb el número 01/3024/1998, contra la resolució de data 10 de juliol de 1998, de la Conselleria de Presidència de la Generalitat Valenciana, sobre la desestimació de modificació d'articles dels estatuts de la fundació recurrent.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3645, del 15-12-1999 (1999/10698)

Informació pública de la modificació puntual de la norma urbanística de l'article 138.
--------------------------------------------------------------------------------------

### Dades del document

Número de DOGV
:   3645

Data del DOGV
:   15-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10480


Organisme emissor
:   Ajuntament de Cheste

Tipus de document
:   Anunci

Informació pública de la modificació puntual de la norma urbanística de l'article 138. [1999/M10398]
  
El ple de l'ajuntament, en sessió del dia 11 de novembre de 1999, va acordar sotmetre a informació pública, durant el termini d'un mes, comptat a partir del dia següent al de la publicació d'aquest anunci en el Diari Oficial de la Generalitat Valenciana, la modificació puntual de la norma urbanística de l'article 138 del Pla General d'Ordenació Urbana de Cheste. Durant el termini esmentat podrà ser examinada la documentació i podran presentar-se, si escau, les al·legacions que s'estimen oportunes.
  
Cosa que es publica en virtut del que estableixen els articles 38 i següents de la Llei 6/1994, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3584, del 16-09-1999 (1999/7971)

CORRECCIÓ d'errades de l'Ordre de 30 de juny de 1999, de la Conselleria d'Ocupació, Indústria i Comerç, per la qual es dicten normes per a l'aplicació del Decret 59/1999, 27 d'abril, del Govern Valencià, pel qual s'establix el procediment per a la posada en funcionament d'indústries i instal·lacions industrials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1999/06/30/(1)/corrigendum/55480442/dof/vci/html**

### Dades del document

Número de DOGV
:   3584

Data del DOGV
:   16-09-1999

Secció del DOGV
:   I. DISPOSICIONS GENERALS

Número del document
:   1999/7971


Data del document
:   16-09-1999

Organisme emissor
:   Conselleria d'Ocupació, Indústria i Comerç

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * procediment administratiu
    * infraestructura industrial
    * legislació

CORRECCIÓ d'errades de l'Ordre de 30 de juny de 1999, de la Conselleria d'Ocupació, Indústria i Comerç, per la qual es dicten normes per a l'aplicació del Decret 59/1999, 27 d'abril, del Govern Valencià, pel qual s'establix el procediment per a la posada en funcionament d'indústries i instal·lacions industrials. [1999/M7971]
  
S'ha advertit la següent errada en el text de l'esmentada ordre, publicada en el Diari Oficial de la Generalitat Valenciana número 3.547, de 27 de juliol de 1999.
  
En la pàgina 13028, on diu:
  
«- Instal·lacions frigorífiques de capacitat < 1.000 m3 i potència instal·lada < 50 kW»;
  
Ha de dir:


Còpia Permalink ELI
Diari Oficial de la Generalitat Valenciana


Sumari del DOGV 3502, del 25-05-1999 (1999/4711)

RESOLUCIÓ de 17 de maig de 1999, de la Direcció General de Personal, de la Conselleria de Cultura, Educació i Ciència, per la qual es fa pública la llista de professors que han obtingut la condició de catedràtic en el procediment selectiu convocat per Ordre de 29 de juliol de 1997.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3502

Data del DOGV
:   25-05-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/4711


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 17 de maig de 1999, de la Direcció General de Personal, de la Conselleria de Cultura, Educació i Ciència, per la qual es fa pública la llista de professors que han obtingut la condició de catedràtic en el procediment selectiu convocat per Ordre de 29 de juliol de 1997. [1999/X4711]
  
De conformitat amb el que disposa la base 9.6 de l'Ordre de 29 de juliol de 1997, de la Conselleria de Cultura, Educació i Ciència, una vegada resolts el recursos ordinaris plantejats, resolc:
  
Primer
  
Fer públiques en l'annex a esta resolució les llistes de professors que han adquirit la condició de catedràtic en els cossos de professors d'Ensenyament Secundari, professors d'escoles oficials d'Idiomes i professors d'Arts Plàstiques i Disseny.
  
Segon
  
La condició de catedràtic s'entendrà adquirida per estos professors amb data 15 de setembre de 1998.
  
Tercer
  
Els participants en est procés selectiu podran retirar la documentació presentada durant el mes de novembre d'enguany, en les direccions territorials de Cultura i Educació on la presentaren per a la seua participació. Si esta no es retirara en el termini indicat, s'entendrà que l'aspirant renuncia a la recuperació, i hi decaurà, per tant, en el seu dret.
  
Quart
  
La Direcció General de Personal estendrà les credencials acreditatives i ordenarà la inscripció dels professors seleccionats en el Registre Central de Personal de la Funció Pública i en el Registre de Personal Docent de la Generalitat Valenciana.
  
Cinqué
  
Contra la present resolució, que posa fi a la via administrativa, de conformitat amb el que preceptua l'article 109 de la Llei de Règim Jurídic de les Administracions Públiques i de Procediment Administratiu Comú, en relació amb al disposició addicional quinze de la llei 6/1997, de 14 d'abril, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.
Diari Oficial de la Generalitat Valenciana


Sumari del DOGV 3539, del 15-07-1999 (1999/5940)

Adjudicació definitiva del contracte de l'obra d'urbanització de la prolongació del carrer del Calvari.
-------------------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/5940


Organisme emissor
:   Ajuntament de Xilxes

Tipus de document
:   Anunci

Adjudicació definitiva del contracte de l'obra d'urbanització de la prolongació del carrer del Calvari. [1999/5940]
  
1. Entitat adjudicadora
  
a) Organisme: Ajuntament de Xilxes.
  
b) Dependència que tramita l'expedient: secretaria.
  
2. Objecte del contracte
  
a) Tipus de contracte: obra.
  
b) Descripció de l'objecte: obra d'«urbanització de la prolongació del carrer del Calvari».
  
3. Tramitació, procediment i manera d'adjudicació
  
a) Tramitació: ordinària.
  
b) Procediment: obert (subhasta).
  
4. Pressupost base de licitació
  
Import total: 94.057.966 pessetes.
  
5. Adjudicació
  
a) Data: 7 de juny de 1999.
  
b) Contractista: Electrosur, SCL.
  
c) Nacionalitat: espanyola.
  
d) Import d'adjudicació: 68.986.669 pessetes.
Diari Oficial de la Generalitat Valenciana


Sumari del DOGV 3590, del 24-09-1999 (1999/8195)

Expedient número O-29/1999. Substitució de façanes en el vestíbul de la Facultat de Geografia i Història i Facultat de Filologia.
---------------------------------------------------------------------------------------------------------------------------------

### Dades del document

Número de DOGV
:   3590

Data del DOGV
:   24-09-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/8195


Organisme emissor
:   Universitat de València

Tipus de document
:   Anunci

Expedient número O-29/1999. Substitució de façanes en el vestíbul de la Facultat de Geografia i Història i Facultat de Filologia. [1999/8195]
  
1. Entitat adjudicatària
  
a) Organisme: Universitat de València.
  
b) Dependència que tramita l'expedient: Servei d'Inversions.
  
c) Número d'expedient: O-29/1999.
  
2. Objecte del contracte
  
a) Tipus de contracte: Obra.
  
b) Descripció de l'objecte: Substitució de façanes en el vestíbul de la Facultat de Geografia i Història i Facultat de Filologia.
  
c) Diari oficial i data de publicació de l'anunci de licitació: DOGV núm 3.518 de 16.06.99
  
3. Tramitació, procediment i forma d'adjudicació
  
a) Tramitació: urgent.
  
b) Procediment: Obert.
  
c) Forma: concurs.
  
4. Pressupost base de licitació
  
Import total: 03.550.571 PTA
  
5. Adjudicació
  
a) Data: 6 de setembre de 1999
  
b) Contractista: O.T.P Construcciones,SL.
  
c) Nacionalitat: Espanyola.
  
d) Import de l'adjudicació: 27.137.662 PTA.
Diari Oficial de la Generalitat Valenciana


Sumari del DOGV 3468, del 07-04-1999 (1999/2142)

RESOLUCIÓ de 3 de febrer de 1999, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 7 milions d'euros.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3468

Data del DOGV
:   07-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2142


Data del document
:   03-02-1999

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ de 3 de febrer de 1999, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 7 milions d'euros. [1999/X2142]
  
El Programa de Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, del Govern Valencià, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses. Així mateix, l'Ordre de 30 de juliol de 1998, de la Conselleria d'Economia, Hisenda i Administració Pública, estableix com a competències de la Sotssecretaria de Política Financera i Tresor la planificació, direcció, gestió i coordinació de la política financera de la Generalitat Valenciana, la qual es durà a terme a través de l'Institut Valencià de Finances.
  
De conformitat amb la normativa exposada, la Generalitat Valenciana té en funcionament un Programa de Paper Comercial per un import de 1.500 milions d'ecus.
  
Per tot això, resolc:
  
Primer
  
Adjudicar a l'entitat que es detalla, l'import i termini següent:
  
Entitat Import Moneda Termini
  
JP MORGAN 7.000.000 euros 6 mesos
  
Segon
  
La quantitat que s'ha d'ingressar és de a 6.899.755,18 euros i els interessos són de 100.244,82 euros.
  
Tercer
  
Anunciar, per tant, l'emissió de pagarés de la Generalitat Valenciana corresponents al Programa de Paper Comercial per import de 7 milions d'euros.
  
València, 3 de febrer de 1999.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3520, del 18-06-1999 (1999/4356)

RESOLUCIÓ de 23 d'abril de 1999, del conseller de Cultura, Educació i Ciència, per la qual se reconeix la Col·lecció Museogràfica Permanent de Cinctorres com a Col·lecció Museogràfica Permanent.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3520

Data del DOGV
:   18-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4356


Data del document
:   23-04-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Cinctorres
    * legislació
    * museu

RESOLUCIÓ de 23 d'abril de 1999, del conseller de Cultura, Educació i Ciència, per la qual se reconeix la Col·lecció Museogràfica Permanent de Cinctorres com a Col·lecció Museogràfica Permanent. [1999/M4356]
  
Vista la documentació presentada per l'Ajuntament de Cinctorres sol·licitant el reconeixement de la Col·lecció Museogràfica Permanent de Cinctorres com a Col·lecció Museográfica Permanent.
  
Tenint en compte que la citada Col·lecció Museogràfica Permanent reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i l'Ordre de 6 de febrer de 1991, de la Conselleria de Cultura, Educació i Ciència, per la qual se regula el reconeixement de museus i col·leccions museogràfiques permanents de la Comunitat Valenciana.
  
Vistos els informes favorables del Servei de Patrimoni Arqueològic, Etnològic i Històric i del Servei Jurídic i a proposta de la Direcció General de Patrimoni Artístic, de 12 d'abril de 1999, he resolt:
  
Primer
  
Reconéixer la Col·lecció Museogràfica Permanent de Cinctorres, com a Col·lecció Museogràfica Permanent als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i l' Ordre de 6 de febrer de 1991 de la Conselleria de Cultura, Educació i Ciència.
  
Segon
  
Publicar la present resolució en el Diari Oficial de la Generalitat Valenciana.
  
Tercer
  
Segons el que disposa l'article tretze de la citada ordre, la Conselleria de Cultura, Educació i Ciència podrà anul·lar el present reconeixement de la Col·lecció Museogràfica Permanent quan no s'acomplisca algun dels requisits que es demanen en l'ordre.
  
Quart
  
Contra el present acte, que posa fi a la via administrativa, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats tots dos des l'endemà del dia de la publicació. Tot això de conformitat amb els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 23 d'abril de 1999.- El conseller de Cultura, Educació i Ciència: Manuel Tarancón i Fandos.
Diari Oficial de la Generalitat Valenciana


Sumari del DOGV 3515, del 11-06-1999 (1999/4914)

Recurs contenciós administratiu número 01/1959/1998.
----------------------------------------------------

### Dades del document

Número de DOGV
:   3515

Data del DOGV
:   11-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/4914


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/1959/1998. [1999/Q4914]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber
  
Que Los Marines, SA, ha interposat un recurs contenciós administratiu, amb el número 01/1959/1998, contra la Resolució de data 12 de maig de 1998, dictada per la Conselleria d'Obres Públiques, Urbanisme i Transports, en l'expedient número SC-17/4771 BV/jp, sobre urbanisme i coordinació territorial, sobre imposició de sanció de multa per les obres realitzades a la finca Los Marines.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3430, del 09-02-1999 (1999/381)

Extracte de les bases íntegres de la convocatòria per a proveir tres places de bomber.
--------------------------------------------------------------------------------------

### Dades del document

Número de DOGV
:   3430

Data del DOGV
:   09-02-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/381


Data del document
:   16-12-1998

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * concurs administratiu
    * lluita contra incendis
    * administració local

Extracte de les bases íntegres de la convocatòria per a proveir tres places de bomber. [1999/X381]
  
En el Butlletí Oficial de la Província número 104, de data 29 d'agost de 1998, i en el Diari Oficial de la Generalitat Valenciana número 3.346, de data 7 d'octubre de 1998, s'han publicat les bases íntegres que han de regir la convocatòria per a proveir tres places de bomber, vacants a la plantilla de funcionaris d'aquest ajuntament, enquadrades en el grup D, que es cobriran pel sistema d'oposició.
  
El termini de presentació de sol·licituds per a prendre part en aquesta convocatòria serà de 20 dies naturals comptats a partir del dia següent al de la publicació d'aquest anunci al Butlletí Oficial de l'Estat, essent els drets d'examen de 2.000 pessetes, els quals es pagaran al compte denominació: Oposicions i Concursos. Ajuntament de Castelló de la Plana; entitat Bancaixa, núm. 2077, 0580 56 33483081.
  
Els successius anuncis referents a aquesta convocatòria es publicaran al Butlletí Oficial de la Província de Castelló, i al tauler d'anuncis d'aquest ajuntament, d'acord amb la legislació vigent.